CELEX: 32008D0558
Language: et
Date: 2008-06-27 00:00:00
Title: 2008/558/EÜ: Komisjoni otsus, 27. juuni 2008 , millega antakse luba rafineeritud teelehtja ussikeele õli turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97 (teatavaks tehtud numbri K(2008) 3049 all)

9.7.2008   
            
            
               ET
            
            
               Euroopa Liidu Teataja
            
            
               L 180/17
            
         
      KOMISJONI OTSUS,
   27. juuni 2008,
   millega antakse luba rafineeritud teelehtja ussikeele õli turuleviimiseks toidu uuendkoostisosana vastavalt Euroopa Parlamendi ja nõukogu määrusele (EÜ) nr 258/97
   (teatavaks tehtud numbri K(2008) 3049 all)
   (Ainult ingliskeelne tekst on autentne)
   (2008/558/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Croda Chemicals Ltd. esitas 11. augustil 2006. aastal Ühendkuningriigi pädevale asutusele taotluse viia toidu uuendkoostisosana turule rafineeritud teelehtja ussikeele õli.
            
         
               (2)
            
            
               Ühendkuningriigi pädev toiduhindamisasutus esitas 12. juulil 2007 esmase hindamisaruande. Selles aruandes jõuti järeldusele, et kavandatud kasutusviisidel on rafineeritud teelehtja ussikeele õli kasutamine inimtoiduna ohutu.
            
         
               (3)
            
            
               Komisjon edastas esialgse hindamisaruande kõikidele liikmesriikidele 1. augustil 2007.
            
         
               (4)
            
            
               Määruse (EÜ) nr 258/97 artikli 6 lõikega 4 ette nähtud 60 päeva jooksul esitati kooskõlas kõnealuse sättega toote turustamise kohta põhjendatud vastuväiteid.
            
         
               (5)
            
            
               Oma 10. jaanuari 2008. aasta vastuses märkuste ja vastuväidete kohta nõustus taotleja muutma rafineeritud teelehtja ussikeele õli iseloomulikke tunnuseid ja kitsendama selle kasutusalasid, nagu olid nõudnud mõned liikmesriigid.
            
         
               (6)
            
            
               Rafineeritud teelehtja ussikeele õli vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rafineeritud teelehtja ussikeele õli, mida on kirjeldatud I lisas, võib viia ühenduse turule toidu uuendkoostisosana kasutamiseks II lisas nimetatud tingimustel ja kasutusviisidel.
   Artikkel 2
   Käesoleva otsusega lubatud toidu uuendkoostisosa sisaldava toiduaine etiketile lisatakse tekst „rafineeritud teelehtja ussikeele õli”.
   Artikkel 3
   Käesolev otsus on adresseeritud äriühingule Croda Chemicals Europe Ltd., Oak Road, Clough Road, Hull, East Yorkshire, HU6 7PH, Ühendkuningriik.
   
      Brüssel, 27. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 43, 14.2.1997, lk 1. Määrust on viimati muudetud määrusega (EÜ) nr 1882/2003 (ELT L 284, 31.10.2003, lk 1).
   
      I LISA
      Rafineeritud teelehtja ussikeele õli iseloomulikud tunnused
      Kirjeldus
      Rafineeritud teelehtja ussikeele õli on kahvatukollane õli, mis on saadud teelehtja ussikeele (Echium plantagineum) seemnetest eraldatud õli rafineerimise teel.
      Iseloomulikud tunnused
      
                  Näitaja
               
               
                  Väärtus
               
            
                  Stearidoonhape
               
               
                  Vähemalt 10 % (kaalu järgi) rasvhapete kogusisaldusest
               
            
                  Transrasvhapped
               
               
                  Kuni 2 % (kaalu järgi) rasvhapete kogusisaldusest
               
            
                  Happearv
               
               
                  Kuni 0,6 mg KOH/g
               
            
                  Peroksiidarv
               
               
                  Kuni 5 meq O2/kg
               
            
                  Seebistumatud ained
               
               
                  Kuni 2 %
               
            
                  Valgud (üldlämmastik)
               
               
                  Kuni 20 μg/ml
               
            
                  Pürrolisidiinalkaloidid
               
               
                  Määramispiiri 4 μg/kg puhul mitteavastatav
               
            
   
      II LISA
      Rafineeritud teelehtja ussikeele õli kasutusalad
      
                  Kasutusrühm
               
               
                  Stearidoonhappe maksimumsisaldus
               
            
                  Piimapõhised tooted ja joogijogurtid, pakendatud ühekordsetes portsjonites
               
               
                  250 mg/100 g; 75 mg/100 g jookide puhul
               
            
                  Juustutooted
               
               
                  750 mg/100 g
               
            
                  Võiderasvad ja kastmed
               
               
                  750 mg/100 g
               
            
                  Hommikuhelbed
               
               
                  625 mg/100 g
               
            
                  Toidulisandid
               
               
                  500 mg päevadoosi kohta tootja soovituse järgi
               
            
                  Meditsiinilise eriotstarbega dieettoidud
               
               
                  Vastavalt nende inimeste erivajadustele, kellele tooted on ette nähtud
               
            
                  Kehakaalu alandamiseks ette nähtud väikese energiasisaldusega dieetides kasutatavad toidud
               
               
                  250 mg söögikorra asendaja kohta